Tərcümə çətinlikləri (film)

Tərcümə çətinlikləri () — Sofiya Koppolanın rejissorluğu altında 2003-cü ildə çəkilmiş ABŞ istehsalı bədii film. Ekzistensional melodrama qərib Yaponiyada olan iki tənha amerikalı, yaşlı film ulduzu (Bill Mürrey) və cavan qadının (Skarlet Yohansson) qarşılıqlı münasibətindən bəhs edir.

Filmin premyerası 29 avqust 2003-cü ildə Tellurayd Film Festivalında baş tutdu. Film 12 sentyabr 2003-cü ildə ABŞ-də Focus Features himayəsi altında məhdud prokata çıxdı və ilk həftəsonu 925.087 dollar gəlir əldə etdi. Üç həftə sonra distribütor əsəri geniş prokata yayımladı və 21 mart 2004-cü il tarixinədək dünya miqyasında 119 milyon dollar qazandı (filmin çəkiliş büdcəsi 4 milyon dollar idi).

Kinolent "Oskar" mükafatının dörd nominasiyasını ("Ən yaxşı film" və "Ən yaxşı kişi rolu" (Bill Mürrey) daxil olmaqla) qazandı, ancaq yalnız birini, "Ən yaxşı orijinal ssenariyə" görə qazandı. Qızıl qlobus mükafatı da filmi görməzdən gəlmədi: mükafatlandırma mərasimində film üç kateqoriyada ("Ən yaxşı film — komediya və ya müzikl" daxil olmaqla) qalib gəldi və daha ikisinə namizəd oldu. On doqquz yaşlı Skarlet Yohansson və Bill Mürrey Britaniya Akademiyasının BAFTA mükafatının müvafiq olaraq "Ən yaxşı baş rol aktrisası" və "Ən yaxşı baş rol aktyoru" nominasiyalarında qalib gəldilər. Ümumilikdə, film 77 müxtəlif film mükafatı aldı və başqa 66-ya namizəd göstərildi.

Bu günə qədər film müstəqil Amerika kinosunun ideal nümunələrindən biri sayılır. 2000-ci illərin sonlarında film aparıcı tənqidçilər və film yayıncıları tərəfindən son on ilin ən yaxşılardan biri seçildi.

 İstinadlar 

 Xarici keçidlər 

Kateqoriya:2003-cü ilin ABŞ filmləri
Kateqoriya:ABŞ-nin faciəvi komediya filmləri
Kateqoriya:ABŞ filmləri
Kateqoriya:İngiliscə filmlər
Kateqoriya:Müstəqil ABŞ filmləri
Kateqoriya:BAFTA qalibləri (filmlər)
Kateqoriya:Aktyorlar haqqında filmlər
Kateqoriya:Dİl və tərcümə haqqında filmlər
Kateqoriya:Tokio haqqında filmlər
Kateqoriya:Kioto haqqında filmlər
Kateqoriya:Yaponiya haqqında filmlər
Kateqoriya:Qeyri-yapon mədəniyyətində Yaponiya
Kateqoriya:2003-cü ilin Yaponiya filmləri
Kateqoriya:Yaponca filmlər
Kateqoriya:Hoteldə çəkilmiş filmlər
Kateqoriya:Fransızca filmlər